  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Грак ёросын (Алнаш – Грак) – Пор Вожой но Пор Вожой – Пуклё улосвыл сюресъёслэсь люкетъёссэс тупатъязы. Ужъёсты «Кышкыттэм ӟечлыко сюресъёс» йӧскалык ӵектосъя быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Та сюрес кузя мыноно ке, татын милям тужгес бадӟымез гурт возёс интыяськемын – со ю-тысь, йӧл поттэ. Татӥ молоковозъёс элькунысь предприятиосы ялан ветло. Татарстанэн олань-талань мынон-ветлон умой радъямын. Ӵукна но ӝытазе 15 пала автобусъёс ветло. Соин ик калыклмылэн кышткыттэмлыкез понна та сюресэз тупатъян туж кулэ вал » Андрей Соловьёв, Грак ёрос администарцилэн тӧроезлэн воштӥсез Пор Вожой – Пуклё сюреслэсь 2,8 иськемзэ выльдӥзы: выль ГОСТ-ёсъя лэсьтэм асфальтобетонэз кык сӥен вӧлдӥзы, сюрес дуръёсты юнматӥзы. Пор Вожой гуртын Алнаш – Грак трасса вылэ потӥсь сюреслэсь 1,2 иськемзэ тупатъязы. Отын озьы ик асфальтобетон кык сӥен вализы, сюрес дуръёсты юнматӥзы, 650 метр кузьда выль тротуар лэсьтӥзы. Таиз понна гуртоос уката шумпото. « Табере пиналъёс понна кышкыт ӧвӧл. Соос али милям велосипедэн тротуар кузя ворттыло, сюрес вылэ уг потало. <…> Ми табере гуртэнымы ушъяськиськом – чагыр эстӥськон вань, ву кезьытэз но, пӧсез но вань, табере сюресъёсмы но ваньмызлы вожъяськымон » Алевтинв Гусева, Пор Вожой гуртын улӥсь Матысь дыре Пор Вожойын сюрес вылэ кык интыын юри лёгъёс лэсьтозы. Машинаос лобаса медаз ветлэ шуыса, сыӵе куронэн гуртын улӥсьёс вазиськизы. Туннэ нуналлы Удмуртиын йӧскалык ӵектосъя 17 сюрес люкетъёсты тупатъязы ни. 49 интыын ужъёс мыно на. Чакланъёсын 115 объектъёсты выльдон, оглом 130 иськемлэсь трос. Тодэ вайытом, кемалась ӧвӧл Дэри ёросын Сарапул – Вотка сюреслэсь тупатъям люкетсэ уже кутӥзы.  Тегъёс: сюресъёс тупатъянужъёс Грак Удмуртия йӧскалыкӵектосъёс  